80% glo regering is korrup – opname | Nuus24
'Korrupsie moet end kry' – Motlanthe
Johannesburg – Sowat 80% van mense wat in Suid-Afrika se groot metropolitaanse gebiede woon, glo politici op seniorvlak in die regering is korrup, toon 'n opname wat Maandag vrygestel is."'n Opname van 2 000 inwoners van Suid-Afrika het bekendgemaak dat die mense in Suid-Afrika se agt groot metrogebiede voel dat 78% van politici op seniorvlak korrupt is," het Neil Higgs, direkteur van die marknavorsingsmaatskappy TNS Research Surveys, in 'n verklaring gesê.Tien persent van respondente stem nie saam nie, en 12% het gesê hulle weet nie.Higgs het gesê die meeste van die mense wat aan die opname deelgeneem het, glo dat korrupsie in die privaatsektor ook hoogty vier."[Altesaam] 70% dink korrupsie is netso erg in die privaatsektor."Altesaam 18% het nie saamgestem nie.In 'n soortgelyke opname, waaraan 2 000 mense, wat in metrogebiede woon, deelgeneem het, het TNS bevind dat 48% dink adv. Thuli Madonsela, Openbare Beskermer, haar goed van haar taak kwyt.42% het gevoel die regering ignoreer dikwels haar bevindings."Dit is egter kommerwekkend dat slegs die helfte van die mense voel dat die regering werklik iets omtrent die probleem [korrupsie] doen," het Higgs gesê."Dalk hou dit verband met die opvatting dat die regering dikwels die bevindings van die Openbare Beskermer ignoreer, wat 'n onverdedigbare situasie is."– Volg Nuus24 op Twitter Lees meer oor: korrupsie VOLGENDE OP NUUS24X